Verdens største show

Verdens største show (originaltittel: The Greatest Show on Earth) er en amerikansk dramafilm fra 1952 regissert og produsert av Cecil B. DeMille. Hovedrollene spilles av Betty Hutton og Cornel Wilde, mens andre sentrale roller spilles av Charlton Heston og James Stewart. Den ble belønnet med to Oscar, inkludert for Beste film, og tre Golden Globe.

Filmen var inspirasjonskilde for TV-serien The Greatest Show on Earth som gikk på amerikansk TV fra 1963-64.

Handling 
Filmen utspiller seg på et stort amerikanske sirkus kalt "Ringling Bros". Holly (Betty Hutton) og The Great Sebastian (Cornel Wilde) er to trapesartister som konkurrerer om å havne i det store rampelyset. Brad Braden (Charlton Heston) er sirkusdirektøren som har ansatt Sebastian, til tross for at dette har bidratt til å skyve Holly vekk fra rampelyset. Barden og Holly er kjærester, men snart oppstår det et trekantdrama. En annen karakter er klovnen Buttons, som aldri tar av seg sminken. Det viser seg at han har en fortid som ikke tåler dagens lys. I tillegg havner sirkuset i økonomisk problemer etter en togulykke.

Om filmen 
Filmkritikerne
Verdens største show har bare fått 41% på Rotten Tomatoes.

VGs anmelder gav den terningkast fire og skrev: «En feiende flott sirkusfilm med et mylder av førsteklasses artister. Betty Hutton svinger seg himmelhøyt i trapeser, og James Stwart har latt oppfylt sitt livs drøm om i spille klovn».

Journalist Sven Egil Omdal beskrev den i 2010 på følgende måte: «Når Cecil B. de Mille møter Ringling Brothers og Barnum blir det selvfølgelig overdådig sirkus, men ikke særlig til plot.».

Publikum
Filmen innbrakte over $18 millioner på verdensbasis, hvorav $14 millioner i USA alene. Den hadde et produksjonsbudsjett på ca $4 millioner.

Innspilling
Innspilt på steder som Cedar City i Utah, Philidelphia, Sarasota i Florida, Washington og i Paramount Studios i Hollywood.

Rollebesetning 
 Betty Hutton ... Holly 
 Cornel Wilde ... The Great Sebastian 
 Charlton Heston ... Brad Braden
 James Stewart ... Buttons the Clown 
 Dorothy Lamour ... Phyllis 
 Gloria Grahame ... Angel 
 Henry Wilcoxon ... FBI Agent Gregory 
 Lyle Bettger ... Klaus 
 Lawrence Tierney ... Mr. Henderson

Priser 
Oscar for beste film og beste manus. I tillegg nominert i kategoriene regissør, kostyme og klipp. Golden Globe for beste dramafilm, beste regissør og beste foto.

Galleri

Referanser

Eksterne lenker 
 

Oscar for beste film
Golden Globe for beste dramafilm
Dramafilmer fra USA
Filmer fra 1952
Engelskspråklige filmer